
	Argumentai: Siekiant, kad Tauragė taptų viso regiono ekonominio augimo ir kultūros centru, trūksta šiuolaikiškos sporto ir kultūros erdvės, kurioje būtų užtikrintos šiuolaikiškos sąlygos vaikų ir jaunimo neformalaus ugdymo užsiėmimams, tinkamos sąlygos treniruotis, kultūros erdvių, kuriose vyktų nacionalinio ir regioninio lygio renginiai, kuriuos galėtų stebėti bent 2000 žiūrovų. Tauragėje, rajone ir 60 km spinduliu aplink Tauragę nėra analogiško multifunkcinio komplekso. Vienam savivaldybės gyventojui per paskutinius metus tenkanti savivaldybės biudžeto lėšų kūno kultūrai ir sportui suma yra apie 30 eurų. Siekiama, kad infrastruktūra būtų užpildyta kasdien, didžiąją laiko dalį naudojant vaikų ir jaunimo neformaliajam ugdymui, jų užimtumo problemų sprendimui, o vakarais – sporto klubams ir gyventojams. 
Būsimame multifunkciniame centre vienu metu galės sportuoti 8 sporto šakų – krepšinio, rankinio, futbolo, badmintono, smėlio tinklinio, imtynių, karate ir lengvosios atletikos – atstovai. Projektuojama 200 m 3 takų bėgimo trasa su šuoliaduobe, 3 dengtos smėlio tinklinio aikštelės, kurios transformuojasi į smėlio futbolo arba smėlio rankinio aikštelę. Kompleksas taip pat bus pritaikytas didelių nacionalinio ir regioninio lygio kultūros renginių organizavimui .
Multifunkciniui centrui pasirinkta patogi vieta –  didžiausiame miesto mikrorajone, kuriame gyvena apie 30% miesto gyventojų. 800 m. spinduliu yra 3 didžiausios rajono mokyklos (jose mokosi apie 2100 mokinių – tai sudaro apie 50% visų rajono mokinių (rajono mokinių skaičius – 4258.).Šalia numatomo statyti objekto jau 2020 metais iš savivaldybės resursų, sutaupytų efektyviai naudojant lėšas, įrengtas baseinas, kurio vertė 2,2 mln. Eur. 
Pradžia jau yra padaryta, parengtas statinio techninis projektas. Regiono merai palaiko multifunkcinio komplekso projektą. Regiono plėtros taryboje kompleksą planuojame patvirtinti regioninės svarbos projektu. 
Projekto vertė  - 8 mln. Eur
Pasiūlymas:
Skirti 1000 tūkst. Eur Tauragės rajono savivaldybei Sporto ir kultūros komplekso statybai Bernotiškės g. 11, Tauragėje išlaidoms iš dalies padengti. 
Lėšų šaltinis: 
Iš valstybės investicijų 2021-2023 m. programos LR Švietimo,  mokslo ir sporto ministerijai įstaigų infrastruktūros plėtros programos įgyvendinimui  skiriamų asignavimų.

